Diari Oficial de la Generalitat Valenciana


Sumari del DOGV 4765, del 01-06-2004 (2004/5646)

DECRET 88/2004, de 28 de maig, del Consell de la Generalitat, pel qual s'aprova l'alteració dels termes municipals de Cox i Granja de Rocamora.
-----------------------------------------------------------------------------------------------------------------------------------------------

### Dades del document

Número de DOGV
:   4765

Data del DOGV
:   01-06-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/5646


Data del document
:   28-05-2004

Organisme emissor
:   Conselleria de Justícia i Administracions Públiques

Tipus de document
:   Decret

Descriptors 

:   * Cox
    * Granja de Rocamora
    * municipi
    * administració local
    * divisió administrativa

DECRET 88/2004, de 28 de maig, del Consell de la Generalitat, pel qual s'aprova l'alteració dels termes municipals de Cox i Granja de Rocamora. [2004/5646]
  
Els ajuntaments de Cox i Granja de Rocamora han tramitat de comú acord i de conformitat amb el que disposa l'article 10 del Reial Decret 1690/1986, de l'11 de juliol, pel qual s'aprova el Reglament de Població i Demarcació de les Entitats Locals, un procediment d'alteració dels seus respectius termes municipals en els trams en què són confrontants.
  
La conveniència i oportunitat de la present alteració es justifica en la necessitat de regularitzar els límits jurisdiccionals entre estos dos termes municipals, afectats per la mateixa irregularitat de la línia de terme i la respectiva existència d'enclavaments propis al terme municipal veí.
  
Si esta situació no va plantejar tensions en el passat, en l'actualitat afecta la prestació dels servicis municipals, el desenvolupament urbanístic d'estos dos municipis i la qualitat de vida dels veïns afectats.
  
La solució a esta conflictiva situació passa per una regularització dels límits dels respectius termes municipals en els trams comuns a estos dos municipis, regularització que ha requerit procedir a mútues cessions de territori propi, degudament compensades i acompanyades dels compromisos que s'han considerat oportuns per a l'execució de la present alteració.
  
La resolució definitiva del procediment es portarà a terme mitjançant Decret del Consell de la Generalitat, de conformitat amb el que disposa l'article 9.5 del text refós de les Disposicions Legals Vigents en Matèria de Règim Local, aprovat pel Reial Decret Legislatiu 781/1986, de 18 d'abril.
  
Per tot això, en virtut del que disposa l'article 40 de la Llei de Govern Valencià, a proposta del conseller de Justícia i Administracions Públiques, conforme amb el Consell Jurídic Consultiu de la Comunitat Valenciana i després de la deliberació del Consell de la Generalitat, en la reunió del dia 28 de maig de 2004,
  
DECRETE
  
Article 1. Aprovació de l'alteració dels termes municipals de Cox i Granja de Rocamora
  
S'aprova l'alteració dels termes municipals dels municipis de Cox i Granja de Rocamora, en els trams en què la línia límit jurisdiccional és comuna a estos dos municipis i als termes que s'especifiquen en l'annex.
  
Article 2. Establiment de la nova línia divisòria
  
La nova línia límit jurisdiccional entre els municipis de Cox i Granja de Rocamora, resultant de les alteracions acordades per estos dos ajuntaments, s'ajustarà a la descripció topogràfica que figura en l'annex.
  
DISPOSICIONS FINALS
  
Primera
  
Es faculta el conseller de Justícia i Administracions Públiques, en l'àmbit de les seues atribucions, per a dictar les disposicions i adoptar les mesures necessàries per al compliment del que disposa este decret.
  
Segona
  
El present decret entrarà en vigor l'endemà de la seua publicació en el Diari Oficial de la Generalitat Valenciana.
  
Contra el present decret, que posa fi a la via administrativa, es podrà interposar recurs potestatiu de reposició davant del Consell de la Generalitat en el termini d'un mes, des de la seua publicació, i de conformitat amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua publicació en el Diari Oficial de la Generalitat Valenciana, segons el que disposen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.
  
València, 28 de maig de 2004
  
El president de la Generalitat,
  
FRANCISCO CAMPS ORTIZ
  
El conseller de Justícia i Administracions Públiques,
  
VÍCTOR CAMPOS GUINOT
  
ANNEX
  
Primer
  
L'alteració dels termes municipals de Cox i Granja de Rocamora es farà mitjançant les estipulacions següents:
  
a) Estos dos municipis s'intercanvien les parcel·les o àmbits dels seus respectius termes municipals que figuren en l'expedient, amb superfície i valor equivalents, que seran de 676.170 m2. i 20.986.037 euros, respectivament.
  
b) L'Ajuntament de Granja de Rocamora compensarà l'Ajuntament de Cox, durant els cinc anys següents a l'entrada en vigor del Decret 88/2004, de 28 de maig, del Consell de la Generalitat, per la minoració dels ingressos que, procedents de l'Impost sobre Béns Immobles de Naturalesa Urbana i Rústica, i per la participació en els tributs de l'Estat, li corresponien abans de l'alteració, amb la quantitat d'11.533 euros anuals.
  
Segon
  
Com a conseqüència de l'alteració dels respectius termes municipals, acordada pels ajuntaments de Cox i Granja de Rocamora, la línia límit jurisdiccional entre estos dos municipis quedarà topogràficament definida de la següent forma:
  
a) Partix la línia límit d'estos dos termes del vèrtex M2 de l'Institut Geogràfic Nacional, corresponent a l'anterior divisòria d'Albatera i Granja de Rocamora, passa pel vèrtex M23 de la divisòria de Cox i Granja de Rocamora i continua en direcció sud uns cent deu metres fins a un camí agrícola sense denominació, on gira cap a l'oest.
  
b) Per l'esmentat camí agrícola continua fins a la trobada amb l'eix de l'autovia Alacant-Múrcia, on gira al sud-oest sobre l'esmentat eix fins arribar a l'encreuament amb el canal de desguàs de la Rambla Salada. Continua pel llit de la Rambla Salada, en direcció oest, aigües cap amunt, fins arribar al camí de los Serranos del Espartal, punt en què gira en direcció sud.
  
c) Pel marge esquerre del camí citat prosseguix fins a la trobada amb l'eix de l'autovia Alacant-Múrcia.
  
d) Sobre l'eix de l'autovia, girant en direcció sud-oest, continua fins a la intersecció amb la prolongació de l'eix del vial que discorre de nord a sud i delimita per l'oest el sector S-2 del Pla General de Granja de Rocamora.
  
e) En eixe punt gira cap al sud fins arribar a l'eix del camí de la Cruz (vèrtex M3).
  
f) En eixe punt gira cap a l'est i continua per l'eix del Camí de la Cruz fins a trobar-se amb el camí de los Serranos del Espartal, al vèrtex M13 de la divisòria d'estos dos municipis.
  
h) Des d'eixe punt fins al M11 la línia límit es manté sense alteracions.
  
i) Des del M11 gira cap al nord sobre l'actual divisòria i la supera fins a interceptar, en perpendicular, l'eix central del vial en projecte de 18 metres d'amplària, corresponent a la UE7 del Pla General de Granja de Rocamora.
  
j) Gira cap a l'est i es prolonga, sobre l'eix del vial, fins arribar a la Sendica d'Albatera. Sobre el seu eix gira al nord i continua aproximadament 20 metres fins a trobar l'eix d'un camí sense denominació que naix de la Sendica cap a l'est, per on discorre la divisòria fins a la trobada amb un altre camí, sense denominació, amb traçat nord-sud en angle lleugerament obtús.